*Straipsnis apie personalinį kompiuterį Apple Macintosh*
Vyriškas makintošas (1893 m. katalogas)
**Makintošas** (angl. *Mackintosh*, sutr. *mac, mack*) – guma impregnuoto lietpalčio variantas. Pirmieji parduoti 1824 m.

Makintošai pavadinti jų išradėjo škoto Čarlio Makintošo (*Charles Macintosh*) pavarde. Daug autorių jo pavardėje įrašydavo papildomą *k* raidę, tad dabar originale rašybos variantas *Mackintosh* tapo standartiniu.

Žodis *makintošas* tapo bendriniu, tačiau tikri makintošai yra pagaminti iš guma persunkto ar laminuoto audeklo.

Istorija
--------

*Mackintosh Store* parduotuvė (104 Mount St, Mayfair, Londonas)
1823 m. Čarlzas Makintošas užpatentavo vandeniui nelaidų audinį, ir pirmieji lietpalčiai makintošai buvo pasiūti šeimos tekstilės fabrike „Charles Macintosh and Co." Glazge. 1830 m. kompanija buvo sujungta su Tomo Henkoko (*Thomas Hancock*) drabužių kompanija Mančesteryje. Henkokas irgi eksperimentavo su guma dengtais audeklais nuo 1819 m. Gumuotų audeklų gamyba paplito po visą D. Britaniją. Iš gumuoto audeklo buvo gaminami įvairūs paltai, tiekiami D. Britanijos armijai, geležinkeliams ir policijai.

Ankstyvieji lietpalčiai turėjo problemų su kvapu, standumu ir polinkiu lydytis karštu oru, bet T. Henkokas patobulino vandeniui nelaidžius audeklus ir 1843 m. užpatentavo gumos vulkanizavimą. Tai sudarė galimybes išspręsti daugelį problemų.

XIX–XX a. kompanija vis gamino vandeniui nelaidžius drabužius. 1925 m. kompaniją nupirko kompanija „Dunlop Rubber".

Atgimimas
---------

XX a. 10-to dešimtmečio viduryje prekinio ženklo *Mackintosh* savininkė kompanija „Traditional Weatherwear" buvo ties savo gamyklos Kambernolde (netoli Glazgo) uždarymo riba. Apie XXI a. pradžią vyresnieji administracijos darbuotojai įsigijo kompaniją ir ėmė propaguoti tradicinį gumuotą apsiaustą makintošą kaip pasiturinčiųjų prekės ženklą. Kompanija bendradarbiavo su prabangos prekių mados namais, tokiais kaip *Gucci*, *Hermès*, *Louis Vuitton* ir *Liberty*. Lietpalčiai tapo ypatingai populiarūs japonių tarpe. Kompanija netrukus laimėjo 2000-ųjų metų Karalienės premiją (angl. *Queen's Award for Enterprise*) už sėkmę tarptautinėje prekyboje.

2003 m. gruodį kompanijos pavadinimas oficialiai pakeistas į „Mackintosh".

2007 m. „Mackintosh" nupirko Japonijos kompanija „Yagi Tsusho". Paremta naujos motininės kompanijos, „Mackintosh" toliau sustiprino savo reputaciją ir plėtė operacijas rinkoje. 2011 m. sausį kompanija atidarė pirmą madų krautuvėlę Londone.

Nuorodos
--------

1. ↑  „Mrs Mac is back - The Scotsman". Thescotsman.scotsman.com. 2002-10-03. Nuoroda tikrinta 2013-11-06.
2. ↑  Shorter Oxford English Dictionary, 6th ed. (2007), p. 1668
3. ↑  „Whonamedit - James Syme". Whonamedit. Nuoroda tikrinta 23 August 2013.
4. ↑
5. ↑  [neveikianti nuoroda]
6. ↑  „Return of the Mac: The reinvention of Mackintosh - Features - Fashion". The Independent. 2007-10-08. Nuoroda tikrinta 2013-11-06.
7. ↑  „The Queen's Awards for Enterprise - GOV.UK". Queensawards.org.uk. 2013-09-30. Suarchyvuotas originalas 2008-05-12. Nuoroda tikrinta 2013-11-06. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
8. ↑  „The rebirth of the Mackintosh fashion label - The Scotsman". News.scotsman.com. 2011-02-08. Nuoroda tikrinta 2013-11-06.
9. ↑  „BBC News - Mackintosh opens first fashion store in London". Bbc.co.uk. 2011-01-21. Nuoroda tikrinta 2013-11-06.

* *The Macintosh – the Paternity of an Invention* by H. Schurer, *Transactions of the Newcomen Society*, 1951-53 Vol 28.
* Thomas Hancock: Personal Narrative of the Origin and Progress of the Caoutchouc or India-Rubber Manufacture in England, 1st Published 1857, London, Longman, Brown, Green, Longmanns & Roberts. Complete e-text scanned and edited by L.Element.– autobiography of the leading UK pioneer of rubber and rubber-proofing technology.
* Excerpts from „The Macintosh: the Paternity of an Invention" Archyvuota kopija 2009-12-15 iš Wayback Machine projekto. – history of the invention of latex waterproofing
* The Macintosh Factory in Manchester – Outline history at lakelandelements.com
* Mackintosh Rainwear – history.
* bouncing-balls.com – timeline of rubber development.